User:Zarakhachatryan

Մեկ տարեկան երեխայի սոցիալական վարքը

Նորածինները, կյանքի առաջին օրերից սկսած, փոխազդեցության մեջ են մտնում մարդկանց հետ: Առաջին ամսվա վերջին երեխաները տարբերում են ձայները, ուշադիր դիտում են հայացքները: Կյանքի երկրորդ և երրորդ ամիսներին սկսում են ժպտալ, առաջանում է այսպես կոչված հաղորդակցման ժպիտը: Մոտավորապես չորս ամսական նորածինները սկսում են տարբերել ծանոթներին անծանոթներից: Հաղորդակցման ժպիտ: Նորածինների մոտ կարելի է դիտել ռեֆլեկտոր ժպիտ, որին մասնակցում են միայն բերանի մկանները: Նորածինը այդպես ժպտում է, երբ թեթևակի դիպչում ենք նրա այտին: Այս հաղորդակցման ժպիտը դիտվում է բոլոր նորածինների մոտ և մարդուն այն տրված է ի ծնե: Ժպիտի և ծիծաղի առաջացումը սովորաբար կապում են ճանաչողական զարգացման փոփոխությունների հետ: Սակայն ուրիշներին ուղղված ժպիտի հաճախականությունը կախված է արտաքին պայմաններից:Կապվածության նշանները: Վեց ամսական նորածինները կապվածություն են զգում որոշակի մարդկանց հանդեպ: Սովորաբար կապվածության օբյեկտը դառնում է մայրը: Առաջին երկու ամիսներին առաջին կապվածության առաջացումից հետո երեխաների մեծամասնությունը կապվածություն են զգում հոր, եղբայրների, քույրերի, տատիկների և պապիկների նկատմամբ: Նորածնի մոտ կապվածության առաջին նշանները դրսևորվում են հետևյալ կերպ. կապվածության օբյեկտը կարողանում է երեխային մյուսներից լավ հանգստացնել, նրա ներկայությամբ երեխան վախի զգացում ավելի քիչ է ունենում: Երեխայի համար ինքնապահպանման տեսանկյունից կապվածությունն ունի մեծ նշանակություն: Նախ և առաջ այն երեխային հնարավորություն է տալիս իրեն անվտանգ զգալ շրջապատող աշխարհի անսպասելի երևույթներին հանդիպելու ժամանակ:Կապվածությունը և ծնողների վարքը: Չնայած երեխաներն օժտված են բնածին կապվածության զգացումով, օբյեկտի ընտրությունը, ինչպես նաև կապվածության ուժն ու որակը որոշ չափով կախված են երեխայի նկատմամբ ծնողների վարքից: Մի շարք հոգեբաններ ենթադրում են, որ նորածնի կապվածությունը դրսևորվում է ծնվելուց անմիջապես հետո շփման գործընթացում: Ուսումնասիրությունների արդյունքում պարզվել է, որ շփման արդյունավետությունը կախված է երեխայի ծնունդի նկատմամբ մոր վերաբերմունքից: Այլ հետազոտություններ ցույց են տվել, որ այն նորածինները, որոնք մեկուսացվել են ծննդից անմիջապես հետո, մեկ տարեկան հասակում դրսևորում են նույն կապվածության նշանները, ինչոր մոր հետ վաղ շփման մեջ մտած նորածինները: Ակնհայտ է, որ նրանց զարգացման վաղ շրջանում ծնողներից մեկուսացումը հետագա բարդույթներ չի առաջացնում: Սովորաբար երեխաները սերտորեն կապվում են այն ծնողների հետ, որոնք արագ և դրական վերաբերմունք են ցուցաբերում երեխաների նախաձեռնողականությանը, նրանց հետ փոխազդեցության մեջ են մտնում: Երեխայի կապվածության զարգացմանը նպաստում է ջերմ և մեղմ վերաբերմունքը: Երեխաների հետ սերտ կապվածություն ունեցող ծնողները նրանց որևէ առաջադրանք տալուց այն արտաբերում են մեղմ, ջերմությամբ, անհրաժեշտության դեպքում աջակցում են: Խմբային դաստիարակության առանձնահատկությունները: Շատ ամերիկացի ուսումնասիրողներ նշում են, որ տարեցտարի ԱՄՆ–ում աճում է այն կանանց թիվը, որոնք, ունենալով փոքրիկ երեխաներ, գնում են աշխատանքի: Քանի որ հայրերը խուսափում են երեխաներին դաստիարակելու պատասխանատվությունը իրենց վրա վերցնելուց, անհրաժեշտություն է առաջանում ստեղծելու երեխաների խնամքին ուղղված կազմակերպչական ձև: Տարածված է մի կարծիք, որ խմբային դաստիարակությունը վնասակար է նորածնի հոգեբանական զարգացման համար: Պատճառներից մեկն այն է, որ նորածնի համար անհրաժեշտ է մեկ դաստիարակ, որի հետ կարող է կապվածություն առաջանալ: Իսկ եթե նա ունենա մի քանի դաստիարակներ, ապա կապվածության պրոցեսը կարող է խանգարել և հանդիսանալ երեխայի անհանգստության պատճառ: Հաջորդ պատճառն այն է, որ խմբային դաստիարակության ժամանակ երեխան ավելի քիչ ուշադրության, սիրո կարժանանա, քան տանը, և արդյունքում նրա սոցիալական ու ճանաչողական զարգացումը կհապաղի: Սակայն ժամանակակից ուսումնասիրությունները ցույց են տվել, որ խմբային դաստիրաակությունը առողջ, հանգիստ միջավայրում նորմալ զարգացման համար նույն պայմաններն է ստեղծում, ինչ որ ընտանիքում: Այդ դեպքում կարևոր է, որ երեխան ստանա անհրաժեշտ խնամք, խրախուսվի որքան հնարավոր է, հնարավորություն ընձեռվի ուսումնասիրելու շրջապատող աշխարհը, հաղորդակցվի շրջապատողների հետ: